Ρένα, τα ρέστα σου!

Το Ρένα, τα ρέστα σου! είναι μια ελληνική κωμική ταινία του 1985, σε σενάριο και σκηνοθεσία Αλέκου Σακελλάριου. 

 Πλοκή 

Η Ρένα Βερυγγίου (Ρένα Βλαχοπούλου) είναι μια γυναίκα που παίζει συνεχώς στο καζίνο της Πάρνηθας. Όμως ο άντρας της, ο Δημήτρης (Δημήτρης Καλλιβωκάς), έχει πρόβλημα και δεν του αρέσει που η Ρένα είναι στο καζίνο. Εκείνη ορκίζεται να μην ξαναπιάσει τράπουλα στα χέρια της. Όταν ο Δημήτρης πάει για δουλειές στη Φρανκφούρτη, η Ρένα μαζί με τη φίλη της, την Μπέτυ Πιπιλή (Μπέτυ Βαλάση), βρίσκουν την ευκαιρία να πάνε στο καζίνο της Ρόδου, αλλά μπλέκονται σε κωμικοτραγικές καταστάσεις, καθώς βρίσκονται μπλεγμένες σε μια αεροπειρατία και οδηγούνται στο Παρίσι. Εκεί, όμως, συναντούν τον Δημήτρη, ο οποίος συνοδεύεται από μια τρυφερή ύπαρξη. Μετά από την πρώτη έκπληξη, τόσο ο Δημήτρης όσο και η Ρένα παραδέχονται τα λάθη που έχουν κάνει στον γάμο τους και ξανασμίγουν συμφιλιωμένοι.

 Ηθοποιοί 
Ρένα Βλαχοπούλου (Ρένα Βεριγγίου)
Δημήτρης Καλλιβωκάς (Δημήτρης Βερίγγιος)
Μπέτυ Βαλάση (Μπέτυ Πιπιλή)
Τάσος Ψωμόπουλος (Περικλής)
Γιώργος Πολυχρονίδης (τρομοκράτης)
Σάββας Τασίου (επιβάτης αεροπλάνου)
Βαγγέλης Πρωτοπαπάς (Χρήστος)
Σπύρος Μεριανός (τοκογλύφος)
Γιώργος Γεωργίου (παίκτης ρουλέτας)
Σταυρούλα Δρίτσα (υπάλληλος αεροπορικής εταιρείας)
Άννα Κορολόου
Ασημάκης Κάβουρας
Γιάννης Μελαχροινούδης (δημοσιογράφος)
Κώστας Λάσκος (δημοσιογράφος)
Νίκος Παπαϊωάννου
Νίκος Παπαγεωργίου (ταξιτζής)
Παναγιώτης Ρεσίτης
Θεόδωρος Μάστορας
Αλέκος Σακελλάριος (Παπαδημητρίου)

 Παραγωγή 
Πρόκειται για την τελευταία κινηματογραφική εμφάνιση της Ρένας Βλαχοπούλου, που έκτοτε γύρισε μόνο βιντεοταινίες. 

 Παραπομπές 

 Εξωτερικοί σύνδεσμοι 
 Ρένα, τα ρέστα σου! στην Ταινιοθήκη της Ελλάδος

Κατηγορία:Ταινίες του 1985
Κατηγορία:Ελληνικές ταινίες της δεκαετίας 1980
Κατηγορία:Ελληνόφωνες ταινίες
Κατηγορία:Ελληνικές κωμικές ταινίες
Κατηγορία:Ταινίες σε σκηνοθεσία Αλέκου Σακελλάριου
Κατηγορία:Ταινίες σε σενάριο Αλέκου Σακελλάριου
Κατηγορία:Ταινίες γυρισμένες στην Ελλάδα